"Sfântul Graal" al apelor ar putea fi salvat. De ce valorează 17 miliarde de dolari | GALERIE FOTO
"Sfântul Graal" al apelor, o navă care ar costa miliarde de dolari, ar putea fi extras din apele Columbiei luna viitoare, declanșând o adevărată "goană după aur" în rândurile arheologilor.
Galionul San Jose a fost mândria flotei Spaniei, scufundată în largul insulei Baru, Cartagena, în 1708, în timpul Războiului de Succesiune Spaniolă. Nava a rămas nedescoperită până în 2015.
A fost o navă remarcabilă datorită depozitului său de smarald, aur și argint a cărui valoare este estimată la 17 miliarde de dolari, scrie New York Post.
Dreptul de proprietate asupra vasului a fost aprig disputat de Spania și Columbia, grupurile indigene boliviene și chiar de SUA care revendică acest "Sfânt Graal" al mării libere.
Autoritățile susțin acum că lasă politica la o parte și plănuiesc să salveze artefactul, începând din aprilie.